da en da nl ca da da de es da la da da da da da da da da da da da da da da nb da da da da la en da da es en da da da da de da da da da da da da da da da da da da nl da en da da es nl da
Glædeligt med færre hjemløse - men stadig stort behov for hjælp | Blå Kors Danmark
2.9.2022 10:00:52 CEST | Blå Kors Danmark
Der er blevet færre hjemløse i Danmark, viser den nyeste hjemløsetælling. Det er en positiv udvikling, men efterspørgslen efter hjælp er stadig stor, lyder det fra den sociale hjælpeorganisation Blå Kors Danmark, som hver uge må afvise hjemløse borgere på grund af pladsmangel.
Færre mennesker i Danmark lever som hjemløse, viser den nye tælling fra Det Nationale Forsknings- og Analysecenter for Velfærd (Vive).
I 2022 er der registreret 5.789 hjemløse sammenlignet med 6.431 i 2019. Det er et fald på omkring 10 procent. Der er blandt andet blevet færre unge hjemløse og færre, der sover på gaden.
Hos den sociale hjælpeorganisation Blå Kors Danmark, som driver en række botilbud for hjemløse, ser man positivt på nyheden.
"Det er en glædelig udvikling, at der er blevet færre hjemløse i Danmark. Vi skal bruge de gode erfaringer med udgangspunkt i Housing First og hjælpe endnu flere i egen bolig med den nødvendige støtte. Det er helt afgørende. Knap 5.800 hjemløse er stadig alt for mange," siger generalsekretær Christian Bjerre og fortsætter:
"Selvom dagens tal er positive, så er der god grund til at fortsætte arbejdet med at nedbringe hjemløsetallet."
På Blå Kors Danmarks botilbud for hjemløse oplever man fortsat et stort behov for hjælp. I første halvår af 2022 måtte botilbuddene afvise 344 hjemløse borgere, fordi der ikke var ledige pladser.
Et af de steder er Egåhus nord for Aarhus, hvor der er indskrevet 28 beboere. Størstedelen er under 30 år. Også her oplever man et stort pres på hjemløsepladserne. Lige nu er alle pladser fuldt booket.
"Vi modtager konstant henvendelser og måtte så sent som i tirsdags afvise tre unge hjemløse borgere, fordi vi ikke har plads. Det er ikke rart at skulle afvise unge mennesker, som har brug for hjælp. Vi prøver så godt, vi kan at henvise dem videre og forsøge at finde et andet sted, men det er svært at finde pladser. For nogle uger siden måtte vi for eksempel sende en beboer til Varde," siger Tina Jung Møller, som er forstander på Blå Kors Egåhus ved Aarhus.
Hjælp til forskellige udfordringer
På Egåhus arbejder man ud fra Housing First-tilgangen, hvor det handler om at finde en bolig til beboerne og samtidig sikre den nødvendige støtte og hjælp undervejs.
"Vi støtter op om, at de ikke skal blive hjemløse igen og tilbyder dem støtte i deres eget hjem. Det er meget fleksibelt og afhænger af, hvad den enkelte har brug for. Det handler ikke kun om at skrive sig op til en lejlighed. Det skal de selvfølgelig også. Vi ser det hele menneske og er optaget af, hvor vores beboere ellers har udfordringer. Det kan være hjælp til gæld og økonomi, udvikle sociale kompetencer og få etableret en kontakt med det omgivende samfund for eksempel kontakt til fritidsaktiviteter, jobcenter, uddannelse, læge og socialt netværk i det hele taget, som man ved er afgørende for at forhindre hjemløshed igen," siger forstander Tina Jung Møller.
I Aarhus er antallet af hjemløse faldet fra 750 personer i 2019 til 507 personer i 2022.
Christian BjerreGeneralsekretær i Blå Kors Danmark
Tlf:29 68 96 67cbj@blaakors.dk
Anette HelligsøKommunikationsmedarbejder i Blå Kors Danmark
Tlf:31 37 38 16ahe@blaakors.dk
Information om Blå Kors Danmark
Blå Kors er en kristen social hjælpeorganisation, som hjælper socialt udsatte mennesker i Danmark.
Følg pressemeddelelser fra Blå Kors Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Blå Kors Danmark
Familienetværket Filippavej vinder frivillighedspris3.10.2022 11:20:29 CEST | Pressemeddelelse
Arbejdet med at hjælpe udsatte borgere og familier hyldes af Frederiksberg Kommune. Her har man valgt at tildele en af årets frivillighedspriser til Familienetværket Filippavej, der drives af Københavns Frikirke i partnerskab med Blå Kors Danmark.
Ulrik fik hjælp til sit alkoholmisbrug med støtte fra familien30.9.2022 09:56:01 CEST | Pressemeddelelse
Omkring 140.000 danskere er afhængige af alkohol og kan ikke stoppe uden behandling. En af dem var 54-årige Ulrik Jensen, som efter mange års alkoholmisbrug søgte hjælp hos Blå Kors Behandlingscenter i Taastrup. For ham har tre måneders terapiforløb med fokus på inddragelse af pårørende ændret hans liv.
Gode frivillige er altafgørende for Blå Kors’ værested Madam Blå i Hobro29.9.2022 09:34:54 CEST | Pressemeddelelse
På Madam Blå i Hobro er de frivillige medarbejdere altafgørende for, hvor stor en forskel værestedet kan gøre for stedets brugere. Men lige i øjeblikket er det svært at finde frivillige nok, derfor inviterer værestedet nu alle interesserede til informationsmøde.
Nu slår Barnets Blå Hus i Vejle dørene op27.9.2022 07:00:00 CEST | Pressemeddelelse
Børn og unge med alkohol- eller stofmisbrug tæt inde på livet kan snart få hjælp i Barnets Blå Hus i Vejle, som er et nyt og gratis behandlingstilbud målrettet familier i Trekantområdet. Alle inviteres til åbningsfest tirsdag den 11. oktober.
Blå Kors fastholder og sænker prisen på mad på væresteder og varmestuer21.9.2022 06:00:00 CEST | Pressemeddelelse
Selvom Blå Kors Danmarks udgifter i øjeblikket stiger, har organisationen besluttet at fastlåse priserne på den mad, der sælges på væresteder og varmestuer, og i enkelte tilfælde sænke priserne. Det sker af hensyn til hårdt pressede brugere.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022